Viva Las Vegas

«Viva Las Vegas» er ein song frå 1963 skriven av Doc Pomus og Mort Shuman. Han vart spelt inn same året av Elvis Presley for filmen Viva Las Vegas, som i lag med songen vart gjeven ut året etter. Sjølv om Presley aldri framførte songen på konsertane sine, er songen blitt kjend og spelt inn av mange andre artistar.  I USA selde singelen over ein halv million eksemplar, og Presley fekk gullplate for songen i 1992. 

Historie
Songen vart utgjeven som B-side av «What'd I Say» frå filmen med same namn. «Viva Las Vegas» gjekk på eiga hand inn på singellista og nådde 29. plassen på Billboard Hot 100-lista.Jorgensen, Ernst. Elvis Presley A Life in Music: The Complete Recording Sessions. New York: St. Martin's Press, 1998; s. 182, 416 Elvis-versjonen av «What'd I Say» nådde 21. plassen. «Viva Las Vegas» nådde 12. plassen på den britiske UK Singles Chart.

I åra etter han kom ut vart songen sterkt knytt til Presley. I 1990- og 2000-åra er songen blitt brukt i mange filmar og fjernsynsseriar, anten som ein referanse til byen Las Vegas, eller berre som eit uttrykk for glede. 

I 2002 bad byen Las Vegas Elvis Presley Enterprises, selskapet som tar seg av arva etter Elvis og alle musikkrettane hans, om løyve til å gjere songen til den offisielle bysongen. Forhandlingane stoppa opp over prisen som EPE ønskte, trass i at EPE ikkje hadde kontrollert opphavsretten til sognen sidan 1993, då han kom i eige hos familiane til låtskrivarane Doc PomusHalberstadt, Alex «Lonely Avenue The Unlikely Life & Times of DocPomus», 2007; DaCapo Press og Mort Shuman. Sidan EPE ikkje lenger eig rettane til songen, kan dei i røynda heller ikkje bestemme over songen. 

Andre versjonar 

Ein nederlandsk versjon vart skriven av John Spencer og Tom Peters og framført av John Spencer i 1985. Jarmo Koponen skreiv ein finsk tekst, «Humppaleka», som vart framført av Eläkeläiset i 1995.

Kjelder

Bakgrunnsstoff


Kategori:Songar frå 1963
Kategori:Singlar frå 1964
Kategori:Singlar frå 1992
Kategori:Elvis Presley-songar
Kategori:Songar med musikk av Mort Shuman
Kategori:Songar med tekst av Doc Pomus
Kategori:Songar om Las Vegas
Kategori:RCA Records-singlar
Kategori:Werner Müller-songar
Kategori:Dead Kennedys-songar
Kategori:Danny Mirror-songar
Kategori:Nina Hagen-songar
Kategori:Bruce Springsteen-songar
Kategori:ZZ Top-songar
Kategori:Dread Zeppelin-songar
Kategori:Billy Swan-songar
Kategori:Engelbert Humperdinck-songar
Kategori:Amanda Lear-songar
Kategori:The Killers-songar